אין עוד יום

אין עוד יום הוא אלבומו החמישי של הזמר הישראלי גידי גוב. האלבום יצא לאור ביוני 1991, מכר 10,000 עותקים תוך יומיים והגיע למעמד של אלבום זהב, עם מכירת 20,000 עותקים תוך שבוע. עד סוף השנה מכר 70,000 עותקים, חצה עם השנים את קו ה-100,000 עותקים והפך לאלבום הנמכר ביותר של גידי גוב.

שירים
האלבום כולל את הלהיטים "נאחז באוויר" (חנה גולדברג, עובד אפרת), "אין עוד יום" (צוף פילוסוף), "למה לבך כמו קרח" (חיים חפר, אלון אולארצ'יק), "אני שוב מתאהב" (יונה וולך, צוף פילוסוף) ו"נערה במשקפיים" (יהונתן גפן, אלון אולארצ'יק), שהתפרסם גם בביצועו של אולארצ'יק.

השיר "אני שוב מתאהב" (מילים: יונה וולך) בוצע במקור ב-1990 על ידי ורדינה כהן באלבומה "דרך עצמי" (1990).

בשנת 2020 ערכה תחנת הרדיו גלגלצ מצעד משיריו של גוב לרגל יום הולדתו ה-70 והשיר "אני שוב מתאהב" זכה במקום הראשון.

את השיר "נאחז באוויר" כתבה חנה גולדברג בשנות ה-80 והוא נקרא במקור "נאחזת באוויר".

שני השירים שהלחין דני סנדרסון לאלבום ("בשדה ירוק" ו"בקצה המערב") למילים של מאיר אריאל נועדו במקור לאלבומה השני של להקת "דודה", בה היו חברים גוב וסנדרסון, אולם זו התפרקה במהלך ההקלטות ב-1980.

משתתפים באלבום

נגנים
גידי גוב - שירה, קולות, שריקה ("אין עוד יום").
אלון אולארצ'יק - בס, גיטרות, פסנתר, פסנתר חשמלי וקלידים, עיבודים והפקה מוזיקלית.
אלון הלל – תופים וכלי הקשה.
בנצי גפני – גיטרה בס.
נאור דיין – גיטרות.
משה לוי – פסנתר, האמונד וסינטיסייזרים.

משתתפים נוספים

נגנים אורחים
קובי אייזנמן - סולו גיטרה ("עדיין מחכה לך").
אריק דווידוב וממלו – חצוצרה.
אבי לייבוביץ' ומיכה דייוויס – טרומבון.

קולות רקע
אתי אנקרי
אלי לוזון ("למה לבך כמו קרח").
דני בסן, יזהר אשדות ואלון אולארצ'יק ("אין עוד יום", "נאחז באוויר").

הפקה 
 עיבוד והפקה מוזיקלית: אלון אולארצ׳יק
 טכנאי הקלטה ומיקס: יועד נבו (באולפני המון)
 עוזרי טכנאי: עדי פלטינוב, עמי איילי
 מאסטרינג: אולפני The Town House בלונדון
 מפיקים: מיכאל תפוח ואתי אנטה - "המון הפקות"
 מפיקה בפועל: רותי טוייל
 צילום ועיצוב עטיפה: תמיר להב
את התחריט ועיצוב עטיפת האלבום יצר האמן והמעצב תמיר להב-רדלמסר.

קישורים חיצוניים

ביקורות

הערות שוליים

אלבומי גידי גוב
אלבומי פלטינה כפולה ומעלה בישראל
אלבומי חברת הד ארצי
אלבומי רוק ישראליים